Normativna kontrola
Za informacije o upotrebi normativne kontrole unutar Wikipedije vidi Pomoć:Normativna kontrola.

Normativna kontrola (engl. authority control), u bibliotekarstvu, postupak organizacije bibliotekarskog kataloga i bibliografskih podataka za upotrebu pojedinačnog zapisa (stavke) za svaki subjekt. Izraz "normativna" tu znači da su imena ljudi, oblasti, predmeta i pojmova normirana, odnosno fiksirana u jednom konkretnom obliku. Naslov i drugi elementi opisa su združeni u normativnu datoteku. Takvo nedvosmisleno i unikatno imenovanje subjekta se poslije dosljedno provodi preko cijele bibliotečne zbirke, također za elemente koji bi lako mogli biti imenovani na drukčiji način, npr. knjige nekog autora izdane pod pseudonimom. Za takva alternativna imenovanja se koristi normativna datoteka sa kazalima i vodilicama, koje međusobno povezuju oznake. Postupak tako pojednostavljuje traženje po katalozima kako bibliotekarima, tako i za organizaciju gradiva.

U današnje vrijeme normativna kontrola koristi kompjutere, odnosno normativne datoteke su skupljene u bazama podataka do kojih bibliotekari dolaze preko terminala. Oznake se razlikuju od zemlje od zemlje, odnosno svaka nacionalna biblioteka vodi svoje normativne datoteke. Pokušaj međunarodnog usklađivanja je Virtualna međunarodna normativna datoteka (VIAF), u kojoj se koriste međunarodni standardi imenovanja.

Vidi još 

 bibliotečna klasifikacija
 Deweyjeva decimalna klasifikacija (DDC)
 Klasifikacija Kongresne biblioteke (LCC)
 normativna datoteka
 VIAF (virtualna međunarodna normativna datoteka)
 GND (Njemačka)
 CONOR.Sl (Slovenija)
 CiNii (Japan)
 NKC (Češka)
 SUDOC (Francuska)
 LIBRIS (Švedska)
 BIBSYS (Norveška)
 NSK (Hrvatska)
 ORCID (međunarodna za humanističke znanosti)
 CROSBI (Hrvatska znanstvena bibliografija)
 Tko je tko u hrvatskoj znanosti
 UNIMARC - standard formata normativnih datoteka
 Wikipedia:Normativna kontrola

Izvori 

  

Bibliotekarstvo